CELEX: 32011R0887
Language: et
Date: 2011-09-05 00:00:00
Title: Komisjoni rakendusmäärus (EL) nr 887/2011, 5. september 2011 , millega antakse luba Enterococcus faecium CECT 4515 valmistise kasutamiseks broilerkanade söödalisandina (müügiloa omanik Norel S.A.)  EMPs kohaldatav tekst

6.9.2011   
            
            
               ET
            
            
               Euroopa Liidu Teataja
            
            
               L 229/7
            
         KOMISJONI RAKENDUSMÄÄRUS (EL) nr 887/2011,
   5. september 2011,
   millega antakse luba Enterococcus faecium CECT 4515 valmistise kasutamiseks broilerkanade söödalisandina (müügiloa omanik Norel S.A.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               
                  Enterococcus faecium CECT 4515 valmistise loa saamiseks esitati taotlus kooskõlas määruse (EÜ) nr 1831/2003 artikliga 7. Taotlusele lisati määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb luba kasutada lisas sätestatud valmistist broilerkanade söödalisandina ning valmistise klassifitseerimist söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 16. märtsi 2011. aasta arvamuses (2) järeldusele, et kavandatud kasutustingimuste korral ei avalda Enterococcus faecium CECT 4515 kahjulikku mõju loomade ega inimeste tervisele ega keskkonnale ning et nimetatud söödalisand võib märkimisväärselt parandada broilerkanade kaaluiivet ja söödaväärindust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (5)
            
            
               
                  Enterococcus faecium CECT 4515 valmistise hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba valmistise kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „soolestiku mikrofloorat tasakaalustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal 2011; 9 (3):2118.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                  
               
            
                  4b1713
               
               
                  Norel S.A.
               
               
                  
                     Enterococcus faecium CECT 4515
               
               
                  
                               
                           
                           
                              
                                 Söödalisandi koostis
                              
                              
                                 Enterococcus faecium CECT 4515 valmistis, mis sisaldab vähemalt 1 × 109 CFUd söödalisandi grammi kohta
                           
                        
                               
                           
                           
                              
                                 Toimeaine iseloomustus
                              
                              
                                 Enterococcus faecium CECT 4515
                           
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          Loendamine: pindkülvimeetod, kasutades sapi-eskuliin-asiidagarit (EN 15788)
                                       
                                    
                                           
                                       
                                       
                                          Määramine: impulssvälja-geelelektroforees (PFGE).
                                       
                                    
                        
               
                  Broilerkanad
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Lubatud kasutada söödas, mis sisaldab ühte järgmistest koktsidiostaatikumidest: monensiinnaatrium, diklasuriil, nikarbasiin, dekokvinaat, robenidiinhüdrokloriid, semduramütsiinnaatrium, narasiin, salinomütsiinnaatrium, naatriumlasalotsiid, narasiin/nikarbasiin või maduramütsiinammoonium.
                           
                        
                              3.
                           
                           
                              Kasutajate ohutus: käitlemisel kasutada hingamisteede kaitsevahendit.
                           
                        
               
                  26. september 2021
               
            
         (1)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx.